Τζοντχπούρ

Το Τζοντχπούρ (ρατζαστανική γλώσσα जोधाणा , χίντι: जोधपुर) είναι η δεύτερη μεγαλύτερη πόλη στο ινδικό κρατίδιο του Ράτζασταν στην Ινδία. Βρίσκεται 335 χιλιόμετρα δυτικά της πρωτεύουσας Τζαϊπούρ και 200 χιλιόμετρα μακρυά από την πόλη Ατζμέρ. Είναι γεωγραφικό κέντρο του κρατιδίου του Ράζασταν. Στο παρελθόν ήταν η έδρα του ομώνυμου πριγκιπάτου και η πρωτεύουσα του βασιλείου Μαρβάρ . Σήμερα το Τζοντχπούρ είναι διάσημος τουριστικός προορισμός το οποίο έχει σημαντικά μνημεία όπως κάστρα και ναούς αλλά και ιδιαίτερο χαρακτήρα μέσα στην έρημο Ταρ. Η πόλη έχει πληθυσμό 846.400 κατοίκους.

 Η πόλη του Ήλιου 
Η πόλη είναι γνωστή ως «Πόλη του ήλιου» εξαιτίας του φωτεινού και ηλιόλουστου καιρού το οποίο έχει καθ' όλη τη διάρκεια του χρόνου. Η πόλη αναφέρεται και ως η «μπλε πόλη» λόγω των χρωματισμένων με μπλε χρώμα σπιτιών τριγύρω από το οχυρό του 15ου αιώνα Μεχρανγκάρθ. Η παλιά πόλη επεκτείνεται γύρω από το οχυρό Μεχρανγκάρθ και οριοθετείται από τείχη και πύλες. Το εξωτερικό τείχος της πόλης έχει μήκος 10 χιλιόμετρα και χρονολογείται από τον 16ο αιώνα . Τα τελευταίες δεκαετίες η πόλη έχει αναπτυχθεί και πέρα από τα τείχη.

Το μπλε χρώμα που κυριαρχεί στην παλαιά πόλη οφείλεται σε δύο λόγους. Ο χρωματισμός των σπιτιών με μπλε χρώμα εξυπηρετούσε να ξεχωρίζουν τα σπίτια της κάστα των Μπραχμάνων από τις κατώτερες κάστες. Στην συνέχεια το χρώμα χρησιμοποιήθηκε από κατώτερες κάστες γιατί πιστευόταν ότι το συγκεκριμένο χρώμα βοηθάει στην καλύτερο κλιματισμό των σπιτιών και παράλληλα απωθούσε τα κουνούπια.

 Οχυρό-παλάτι Μεχρανγκάρθ 
Η κατασκευή του οχυρού ξεκίνησε το 1459 από τον Ράο Τζόντχα, ο οποίος ίδρυσε και την πόλη. Η σημερινή μορφή του οχυρού χρονολογείται από την περίοδο του Μαχαραγιά Τζασβάντ Σινγκχ (1638-1678). Επεκτάσεις του οχυρού στη συνέχεια έγιναν από τον Μουγκάλ (Ινδομογγόλο) κατακτητή Αουρανγκζέμπ. Θεωρείται από τα μεγαλύτερα οχυρά του Ρατζαστάν αλλά και πιο επιβλητικά του κόσμου. Βρίσκεται 120-125 μέτρα πάνω από το επίπεδο της πόλεως. Στο οχυρό έζησαν αρκετές γενιές της δυναστείας των Ραθόρων (φυλή των Ρατζπούτ). Ο Ράντγιαρντ Κίπλινγκ επισκέφθηκε το οχυρό το 1888 και το χαρακτήρισε «ως ένα μεγαλοπρεπές παλάτι, το οποίο ίσως χτίστηκε από Τιτάνες και χρωματίστηκε από τον πρωινό ήλιο» (στα αγγλικά "the splendours of a Palace that might have been built by Titans and coloured by the morning sun"). Σήμερα το κάστρο διατηρείται σε καλή κατάσταση.

Παραπομπές

 Εξωτερικοί σύνδεσμοι 

Κατηγορία:Πόλεις της Ινδίας
Κατηγορία:Ρατζαστάν